මහමෝල්ලු කුඹුරටම ගොස් යල අස්වනු ඩැහැ ගනිති  වී මිලදී ගන්න මණ්ඩලයට සල්ලි නැහැ
රට පුරා යල කන්නයේ වී අස්වනු නෙළීම ආරම්භ කර ඇතත් රජය මගින් වී මිලදී ගැනීම සඳහා ක්රමවත් වැඩසටහනක් ක්රියාත්මක නොකිරීම නිසා ගොවීහු දැඩි අපහසුතාවට පත්ව සිටිති වී මිලදී ගැනීම සඳහා රජය මීට පෙර වසරවලදී වී අලෙවි මණ්ඩලයට මුදල් ලබාදී වී මිලදී ගැනීම් සිදු කළත් මෙවර එවැනි වැඩසටහනක් ක්රියාත්මක නොකිරීම නිසා අසරණ මහා පරිමාණ මෝල් හිමියන් විසින් ගොවීන්ගේ වී තොග අඩු මිලට ලබාගෙන සහල් බවට පත් කර අධික ලාභයක් ලබන බව අනුරාධපුර දිස්ත්රික් ඒකාබද්ධ ගොවි සංවිධානයේ සභාපති පුංචිරාල රත්නායක මහතා පවසයි අනුරාධපුර පොළොන්නරුව අම්පාර සහ වව්නියාව ඇතුළු දිවයින පුරා දිස්ත්රික්කවල වී අස්වනු නෙළීම ආරම්භ කර ඇති බවත් කීරි සම්බා වී කිලෝවක් රුපියල් 110ක්ටත් නාඩු වී කිලෝවක් රුපියල් 105කටත් සම්බා කිලෝවක් රුපියල් 110කටත් මිල පහළ බැස ඇති බවත් ඔහු කියා සිටී පසුගිය මහ කන්නයේදී වී මිලදී ගැනීම සඳහා රජය මැදිහත්වීම නිසා කීරි සම්බා කිලෝව රුපියල් 150කට මිලදී ගෙන කීරිසම්බා හාල් කිලෝවක් රුපියල් 350ට අලෙවි කළ බවත් අද කීරි සම්බා වී කිලෝවක් රුපියල් 110ට මිලදී ගෙන කීරි සම්බා සහල් කිලෝවක් රු 350ට අලෙවි කර වෙළෙඳුන් අධික ලාභයක් ලබන බවත් ඒ මහතා පැවැසීය රජය මේ වනවිට සුළු හා මධ්ය පරිමාණ වී මෝල් හිමියන්ට වී මිලදී ගැනීම සඳහා අඩු පොලියට ණය ලබාදීමේ ක්රමවේදයක් සකස් කර ඇතත් එය ප්රායෝගික නොවන නිසා මහ මෝල් හිමියන් ගොවීන් ළඟට ගොස් වී කිලෝවක් රුපියල් 80ක් 90ක් වැනි මිලකට ගන්නා බවද රත්නායක මහතා කීය මේ සම්බන්ධයෙන් වී අලෙවි මණ්ඩලයේ නිලධාරියකුගෙන් කළ විමසීමේදී ඔහු කියා සිටියේ වී මිලදී ගැනීම සඳහා මුදල් අමාත්යාංශයෙන් මුදල් ඉල්ලා ඇතත් මෙතෙක් මුදල් ලැබී නොමැති බවයි දැනට දකුණු පළාතේ කීරි සම්බා කිලෝවක් රුපියල් 130 බැගින් මිලදී ගැනීමට රජය මුදල් දී තිබෙන බවත් එය ද වී අලෙවි මණ්ඩලය විසින් අක්කර 500ක වගා කර තිබෙන කීරි සම්බා වී මිලදී ගැනීම සඳහා පමණක් බවත් ඔහු පැවැසීය මුදල් අමාත්යාංශයෙන් මුදල් ලබා දෙන්නේ නම් වී මිලදී ගැනීම වී අලෙවි මණ්ඩලය මැදිහත්වී ආරම්භ කළ හැකි බවත් එය ප්රමාදවීම නිසා මහ මෝල් හිමියන් ගොවීන්ගේ වී තොග කුණුකොල්ලයට මිලදී ගැනීම පාලනය කළ නොහැකි බවත් ඔහු කීය මුල් අදියර ලෙස වී මෙටි්රක් ටොන් 50000ක් මිලදී ගැනීම සඳහා රුපියල් බිලියන 05ක් මුදල් අමාත්යාංශයෙන් ඉල්ලා ඇතැයි ද පුංචිරාල රත්නායක මහතා පැවැසීය මේ අතර සුළු වාරි සහ ගොඩ වී අස්වනු නෙළීම ආරම්භ කර ඇතත් රජයට වී මිලදී ගැනීමේ නිසි යාන්ත්රණයක් නොමැතිකමින් මෙවරත් අතරමැදි වෙළෙඳුන් ගොවියාගේ වී මංකොල්ල කමින් සිටින බවට සමස්ත ලංකා ගොවිජන සම්මේලනය චෝදනා කරයි සාධාරණ මිලකට මෙම කන්නයේ වී මිලදී ගන්නා බවට රජය දුන් පොරොන්දු බයිලා බවට පත්ව ඇති බැවින් රට පුරා වී ගොවීන් නිසි මිලක් නොමැතිව අසරණ වී සිටින බව එම සම්මේලනයේ ජාතික සංවිධායක නාමල් කරුණාරත්න මහතා දිවයිනට ඊයේ 22දා පැවැසීය ගියවර කීරි සම්බා වී කිලෝවට රුපියල් 130ත් සම්බා වී කිලෝවට රුපියල් 125ක් සහ නාඩු වී කිලෝවට රුපියල් 120ක් ලබාදෙන බව කීවත් නිසි ලෙස මිලදී ගැනීම් සිදු කළේ නැහැ ආණ්ඩුව වී ගන්න ගබඩා ඇරලා සූදානම් වෙනකොට අතරමැදි වෙළෙන්ඳා වී ටික තුට්ටු දෙකට මංකොල්ල කාල යැයිද කීයචමින්ද සිල්වා සුජීව තත්සර පර්සි කුරුනේරු  අනුරාධපුරය